CELEX: 32005R1336
Language: el
Date: 2005-08-12 00:00:00
Title: Κανονισμός (ΕΚ) αριθ. 1336/2005 της Επιτροπής, της 12ης Αυγούστου 2005, για την τροποποίηση του παραρτήματος III του κανονισμού (ΕΟΚ) αριθ. 2092/91 του Συμβουλίου περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής   (Κείμενο που παρουσιάζει ενδιαφέρον για τον ΕΟΧ)

13.8.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 211/11
            
         
      ΚΑΝΟΝΙΣΜΌΣ (ΕΚ) αριθ. 1336/2005 ΤΗΣ ΕΠΙΤΡΟΠΉΣ
   
   της 12ης Αυγούστου 2005
   για την τροποποίηση του παραρτήματος III του κανονισμού (ΕΟΚ) αριθ. 2092/91 του Συμβουλίου περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2092/91 του Συμβουλίου, της 24ης Ιουνίου 1991, για το βιολογικό τρόπο παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής (1), και ιδίως το άρθρο 13 δεύτερη περίπτωση,
   Εκτιμώντας τα ακόλουθα:
   
               (1)
            
            
               Επακόλουθο της τροποποίησης του άρθρου 8 του κανονισμού (ΕΟΚ) αριθ. 2092/91 από τον κανονισμό (ΕΚ) αριθ. 392/2004 (2) είναι ότι το πεδίο των δραστηριοτήτων που υπόκεινται στο σύστημα ελέγχου, το οποίο προβλέπεται στο άρθρο 9 του κανονισμού (ΕΟΚ) αριθ. 2092/91, καλύπτει όλους τους επιχειρηματικούς φορείς σε όλα τα στάδια της διαδικασίας παραγωγής, παρασκευής και εμπορίας.
            
         
               (2)
            
            
               Για να καλυφθούν επαρκώς όλες οι κατηγορίες επιχειρηματικών φορέων που αναφέρονται στο άρθρο 8 παράγραφος 1 του κανονισμού (ΕΟΚ) αριθ. 2092/91, είναι αναγκαίο να επεκταθεί το πεδίο εφαρμογής των γενικών διατάξεων του παραρτήματος III του εν λόγω κανονισμού.
            
         
               (3)
            
            
               Ενδείκνυται να συσχετιστεί η συχνότητα των τυχαίων ελέγχων με τους κινδύνους παράβασης διατάξεων του κανονισμού (ΕΟΚ) αριθ. 2092/91.
            
         
               (4)
            
            
               Πρέπει, επομένως, να τροποποιηθεί αναλόγως το παράρτημα ΙΙΙ του κανονισμού (ΕΟΚ) αριθ. 2092/91.
            
         
               (5)
            
            
               Τα μέτρα που προβλέπονται από τον παρόντα κανονισμό είναι σύμφωνα με τη γνώμη της επιτροπής που έχει συσταθεί σύμφωνα με το άρθρο 14 του κανονισμού (ΕΟΚ) αριθ. 2092/91,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα ΙΙΙ του κανονισμού (ΕΟΚ) αριθ. 2092/91 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Αυγούστου 2005.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 198 της 22.7.1991, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 2254/2004 της Επιτροπής (ΕΕ L 385 της 29.12.2004, σ. 20).
   
      (2)  ΕΕ L 65 της 3.3.2004, σ. 1.
   
      ΠΑΡΑΡΤΗΜΑ
      Το παράρτημα III του κανονισμού (ΕΟΚ) αριθ. 2092/91 τροποποιείται ως εξής:
      
                  1)
               
               
                  Μετά τον τίτλο, παρεμβάλλεται το ακόλουθο κείμενο:
                  «Οι γενικές διατάξεις του παρόντος παραρτήματος ισχύουν για όλους τους επιχειρηματικούς φορείς που αναφέρονται στο άρθρο 8 παράγραφος 1, εφόσον οι διατάξεις αυτές αφορούν τις δραστηριότητες που ασκεί ο εκάστοτε φορέας.
                  Επιπλέον των γενικών διατάξεων, στους επιχειρηματικούς φορείς οι οποίοι ασκούν τις δραστηριότητες που αναφέρονται στην επικεφαλίδα κάθε υποδιαίρεσης τμήματος έχουν εφαρμογή οι ειδικές διατάξεις.».
               
            
                  2)
               
               
                  Οι γενικές διατάξεις τροποποιούνται ως εξής:
                  
                              α)
                           
                           
                              Τα σημεία 3 έως 6 αντικαθίστανται από το ακόλουθο κείμενο:
                              «3.   Αρχικός έλεγχος
                              Κατά την έναρξη εφαρμογής του καθεστώτος ελέγχου, ο υπεύθυνος επιχειρηματίας οφείλει:
                              
                                          —
                                       
                                       
                                          να συντάξει πλήρη περιγραφή της μονάδας ή/και των εγκαταστάσεων ή/και της δραστηριότητας,
                                       
                                    
                                          —
                                       
                                       
                                          να καθορίσει όλα τα πρακτικά μέτρα που πρέπει να ληφθούν στο επίπεδο της μονάδας ή/και των εγκαταστάσεων ή/και της δραστηριότητας για να διασφαλιστεί η τήρηση των διατάξεων του παρόντος κανονισμού, ιδίως δε των απαιτήσεων του παρόντος παραρτήματος,
                                       
                                    
                                          —
                                       
                                       
                                          να καθορίσει τα μέτρα προφύλαξης που πρέπει να ληφθούν για να περιοριστεί ο κίνδυνος μόλυνσης από απαγορευμένα προϊόντα ή ουσίες, καθώς και τα μέτρα καθαρισμού που πρέπει να εφαρμόζονται στις αποθήκες και σε όλη την αλυσίδα παραγωγής του επιχειρηματία.
                                       
                                    Κατά περίπτωση, η εν λόγω περιγραφή και τα μέτρα είναι δυνατόν να αποτελούν μέρος του συστήματος ποιότητας, το οποίο καθορίζεται από τον επιχειρηματία.
                              Η περιγραφή και τα συγκεκριμένα μέτρα πρέπει να περιλαμβάνονται σε δήλωση που υπογράφεται από τον υπεύθυνο επιχειρηματία.
                              Η δήλωση αυτή πρέπει επιπλέον να περιλαμβάνει δέσμευση του επιχειρηματία:
                              
                                          —
                                       
                                       
                                          να εκτελεί τις εργασίες σύμφωνα με τα άρθρα 5, 6, 6α και, κατά περίπτωση, με το άρθρο 11 του παρόντος κανονισμού ή/και με τον κανονισμό (ΕΚ) αριθ. 223/2003,
                                       
                                    
                                          —
                                       
                                       
                                          να δεχθεί, σε περίπτωση παράβασης ή παρατυπιών, την επιβολή των μέτρων που προβλέπονται στο άρθρο 9 παράγραφος 9 και, κατά περίπτωση, στο άρθρο 10 παράγραφος 3 του παρόντος κανονισμού, και
                                       
                                    
                                          —
                                       
                                       
                                          να δεχθεί να ενημερώσει εγγράφως τους αγοραστές του προϊόντος, ώστε να εξασφαλιστεί η απαλοιφή, από την εν λόγω παραγωγή, των ενδείξεων που αναφέρονται στην βιολογική μέθοδο παραγωγής.
                                       
                                    Η ανωτέρω δήλωση πρέπει να επαληθεύεται από τον οργανισμό ή την αρχή ελέγχου, η οποία συντάσσει έκθεση που προσδιορίζει τις πιθανές ελλείψεις και παραβάσεις των διατάξεων του παρόντος κανονισμού. Ο επιχειρηματίας οφείλει να προσυπογράψει την εν λόγω έκθεση και να λάβει τα αναγκαία διορθωτικά μέτρα.
                              4.   Γνωστοποιήσεις
                              Ο υπεύθυνος επιχειρηματίας οφείλει να γνωστοποιεί εγκαίρως στον οργανισμό ή την αρχή ελέγχου κάθε μεταβολή της περιγραφής ή των μέτρων που αναφέρονται στο σημείο 3 και στις σχετικές με τον αρχικό έλεγχο διατάξεις των τμημάτων Α, Β, Γ, Δ και Ε των ειδικών διατάξεων του παρόντος παραρτήματος.
                              5.   Επισκέψεις ελέγχου
                              Ο οργανισμός ή η αρχή ελέγχου οφείλει να διενεργεί, τουλάχιστον μία φορά ετησίως, πλήρη φυσικό έλεγχο όλων των επιχειρήσεων. Ο οργανισμός ή η αρχή ελέγχου δύναται να διενεργεί δειγματοληψίες με σκοπό την ανίχνευση προϊόντων απαγορευμένων από τον παρόντα κανονισμό ή την εξακρίβωση της χρήσης τεχνικών παραγωγής που δεν είναι σύμφωνες με τον παρόντα κανονισμό. Είναι επίσης δυνατόν να λαμβάνονται δείγματα και να υποβάλλονται σε ανάλυση για την ανίχνευση πιθανής μόλυνσης από απαγορευμένα προϊόντα. Οι αναλύσεις αυτές, όμως, πρέπει να εκτελούνται, όταν υπάρχουν υπόνοιες για χρησιμοποίηση απαγορευμένων προϊόντων. Ύστερα από κάθε επίσκεψη πρέπει να συντάσσεται έκθεση ελέγχου, που συνυπογράφεται από τον υπεύθυνο της ελεγχθείσας μονάδας ή τον αντιπρόσωπο του.
                              Επιπλέον, ο οργανισμός ή η αρχή ελέγχου πραγματοποιεί σε τυχαία βάση επισκέψεις ελέγχου, αιφνιδιαστικές ή ύστερα από προειδοποίηση, με βάση μια γενική αξιολόγηση του κινδύνου παράβασης διατάξεων του παρόντος κανονισμού και του κανονισμού (ΕΚ) αριθ. 223/2003, στην οποία λαμβάνονται τουλάχιστον υπόψη τα πορίσματα προηγούμενων ελέγχων, η ποσότητα των προϊόντων και ο κίνδυνος ανταλλαγής προϊόντων.
                              6.   Λογιστικά βιβλία
                              Στη μονάδα ή στις εγκαταστάσεις πρέπει να τηρούνται βιβλία αποθήκης και οικονομικοί λογαριασμοί, ώστε να είναι σε θέση ο επιχειρηματίας και ο οργανισμός ή η αρχή ελέγχου να εξακριβώνουν:
                              
                                          —
                                       
                                       
                                          τον προμηθευτή και, αν διαφέρει, τον πωλητή ή τον εξαγωγέα των προϊόντων,
                                       
                                    
                                          —
                                       
                                       
                                          το είδος και τις ποσότητες των προϊόντων του άρθρου 1 που παραδόθηκαν στη μονάδα και, ενδεχομένως, όλων των πρώτων υλών που αγοράστηκαν, καθώς και τη χρήση των τελευταίων και, κατά περίπτωση, τη σύνθεση των σύνθετων ζωοτροφών,
                                       
                                    
                                          —
                                       
                                       
                                          το είδος και τις ποσότητες των προϊόντων του άρθρου 1 που είναι αποθηκευμένα στις εγκαταστάσεις,
                                       
                                    
                                          —
                                       
                                       
                                          το είδος, τις ποσότητες και τους παραλήπτες και, αν διαφέρουν, τους αγοραστές, εξαιρουμένων των τελικών καταναλωτών, των προϊόντων του άρθρου 1 που εξήλθαν από τη μονάδα ή από τις εγκαταστάσεις ή τις αποθήκες του πρώτου παραλήπτη,
                                       
                                    
                                          —
                                       
                                       
                                          στην περίπτωση των επιχειρήσεων που δεν αποθηκεύουν ούτε χειρίζονται προϊόντα του άρθρου 1, το είδος και τις ποσότητες των συγκεκριμένων προϊόντων που αγοράστηκαν και πωλήθηκαν, καθώς και τους προμηθευτές ή, αν διαφέρουν, τους πωλητές ή εξαγωγείς και τους αγοραστές ή, αν διαφέρουν, τους παραλήπτες.
                                       
                                    Τα λογιστικά βιβλία πρέπει επίσης να περιλαμβάνουν τα αποτελέσματα της επαλήθευσης κατά την παραλαβή των προϊόντων, καθώς και κάθε άλλο στοιχείο που απαιτεί ο οργανισμός ή η αρχή ελέγχου για τους σκοπούς της ενδεδειγμένης επιθεώρησης.
                              Τα στοιχεία των λογαριασμών πρέπει να τεκμηριώνονται με τα κατάλληλα δικαιολογητικά έγγραφα.
                              Οι λογαριασμοί πρέπει να αποδεικνύουν το ισοζύγιο μεταξύ των εισροών και των εκροών.».
                           
                        
                              β)
                           
                           
                              Η επικεφαλίδα του σημείου 7 αντικαθίσταται από την ακόλουθη:
                           
                        
                              γ)
                           
                           
                              Μετά το σημείο 7, παρεμβάλλεται το ακόλουθο σημείο 7α:
                              «7α.   Παραλαβή προϊόντων από άλλες μονάδες και επιχειρήσεις
                              Κατά την παραλαβή προϊόντος που αναφέρεται στο άρθρο 1, ο επιχειρηματίας ελέγχει τη σφράγιση των συσκευασιών ή των περιεκτών, στις περιπτώσεις που απαιτείται, καθώς και την αναγραφή των ενδείξεων που αναφέρονται στο σημείο 7. Ο επιχειρηματίας αντιπαραβάλλει τις πληροφορίες της επισήμανσης που αναφέρεται στο σημείο 7 με τα στοιχεία των συνοδευτικών εγγράφων. Το αποτέλεσμα των επαληθεύσεων αυτών εγγράφεται επακριβώς στα λογιστικά βιβλία που αναφέρονται στο σημείο 6.».
                           
                        
                              δ)
                           
                           
                              Το σημείο 8 αντικαθίσταται από το ακόλουθο κείμενο:
                              «8.   Αποθήκευση των προϊόντων
                              Για την αποθήκευση των προϊόντων, η διαχείριση των χώρων πρέπει να εξασφαλίζει την αναγνώριση των παρτίδων και να αποτρέπει την ανάμειξη ή τη μόλυνση με προϊόντα ή/και ουσίες που δεν είναι σύμφωνα με τον παρόντα κανονισμό. Πρέπει να είναι δυνατή ανά πάσα στιγμή η εξακρίβωση της ταυτότητας των προϊόντων που αναφέρονται στο άρθρο 1.».
                           
                        
            
                  3)
               
               
                  Οι ειδικές διατάξεις τροποποιούνται ως εξής:
                  
                              α)
                           
                           
                              Στο τμήμα A, το έκτο εδάφιο διαγράφεται.
                           
                        
                              β)
                           
                           
                              Το τμήμα B αντικαθίσταται από το ακόλουθο κείμενο:
                              «B.   Μονάδες παρασκευής φυτικών και κτηνοτροφικών προϊόντων και τροφίμων που αποτελούνται από φυτικά και κτηνοτροφικά προϊόντα
                              Το παρόν τμήμα έχει εφαρμογή σε κάθε μονάδα που εμπλέκεται στην παρασκευή, όπως αυτή ορίζεται στο άρθρο 4 παράγραφος 3, των προϊόντων που αναφέρονται στο άρθρο 1 παράγραφος 1, για δικό της λογαριασμό ή για λογαριασμό τρίτων, συμπεριλαμβανομένων ειδικότερα:
                              
                                          —
                                       
                                       
                                          των μονάδων που ασχολούνται με τη συσκευασία ή/και την ανασυσκευασία των εν λόγω προϊόντων,
                                       
                                    
                                          —
                                       
                                       
                                          των μονάδων που ασχολούνται με την επισήμανση ή/και τη νέα επισήμανση των εν λόγω προϊόντων.
                                       
                                    1.   Αρχικός έλεγχος
                              Στην πλήρη περιγραφή της μονάδας, που προβλέπεται στο σημείο 3 των γενικών διατάξεων του παρόντος παραρτήματος, πρέπει να αναφέρονται οι εγκαταστάσεις που χρησιμοποιούνται για την παραλαβή, τη μεταποίηση, τη συσκευασία, την επισήμανση και την αποθήκευση των γεωργικών προϊόντων πριν και μετά τις εργασίες, καθώς και οι διαδικασίες μεταφοράς των προϊόντων.
                              2.   Μονάδες παρασκευής που χειρίζονται και προϊόντα μη βιολογικής παραγωγής
                              Σε περίπτωση που στη μονάδα παρασκευής παρασκευάζονται, συσκευάζονται ή αποθηκεύονται και προϊόντα μη αναφερόμενα στο άρθρο 1:
                              
                                          —
                                       
                                       
                                          η μονάδα πρέπει να διαθέτει χώρους που διαχωρίζονται τοπικά ή χρονικά εντός των εγκαταστάσεων για την αποθήκευση των προϊόντων του άρθρου 1, πριν και μετά τις εργασίες,
                                       
                                    
                                          —
                                       
                                       
                                          οι εργασίες πρέπει να εκτελούνται χωρίς διακοπή μέχρι να ολοκληρωθεί η πλήρης σειρά τους, διαχωριζόμενες τοπικά ή χρονικά από ανάλογες εργασίες σε προϊόντα που δεν καλύπτονται από το άρθρο 1,
                                       
                                    
                                          —
                                       
                                       
                                          εάν οι εν λόγω εργασίες δεν εκτελούνται σε τακτά διαστήματα ή σε καθορισμένη ημέρα, πρέπει να προαναγγέλλονται εντός προθεσμίας οριζόμενης σε συμφωνία με τον οργανισμό ή την αρχή ελέγχου,
                                       
                                    
                                          —
                                       
                                       
                                          πρέπει να λαμβάνονται όλα τα μέτρα για να εξασφαλίζεται η αναγνώριση των παρτίδων και να αποτρέπεται η ανάμειξη ή ανταλλαγή με προϊόντα που δεν έχουν παραχθεί σύμφωνα με τους κανόνες του παρόντος κανονισμού,
                                       
                                    
                                          —
                                       
                                       
                                          οι εργασίες σε προϊόντα σύμφωνα με τους κανόνες του παρόντος κανονισμού πρέπει να εκτελούνται μόνο ύστερα από καθαρισμό του εξοπλισμού παραγωγής. Πρέπει να ελέγχεται και να καταγράφεται η αποτελεσματικότητα των μέτρων καθαρισμού.
                                       
                                    3.   Συσκευασία και μεταφορά των προϊόντων σε μονάδες παρασκευής
                              Το γάλα, τα αυγά και τα προϊόντα αυγών της βιολογικής γεωργίας συλλέγονται χωριστά από τα προϊόντα που δεν παράγονται σύμφωνα με τον παρόντα κανονισμό. Κατά παρέκκλιση και με την επιφύλαξη προηγούμενης έγκρισης εκ μέρους του οργανισμού ή της αρχής ελέγχου, επιτρέπεται η ταυτόχρονη συλλογή, εφόσον λαμβάνονται τα κατάλληλα μέτρα για την αποτροπή κάθε ενδεχομένου ανάμειξης ή ανταλλαγής με προϊόντα που δεν παράγονται σύμφωνα με τον παρόντα κανονισμό και για την εξασφάλιση της αναγνώρισης των προϊόντων που παράγονται σύμφωνα με τις διατάξεις του παρόντος κανονισμού. Ο επιχειρηματίας διατηρεί τα στοιχεία που αφορούν τις ημέρες, τις ώρες και το κύκλωμα συλλογής, καθώς και την ημερομηνία και ώρα παραλαβής των προϊόντων και τα θέτει στη διάθεση του οργανισμού ή της αρχής ελέγχου.».
                           
                        
                              γ)
                           
                           
                              Στο τμήμα E, το σημείο 6 διαγράφεται.